Document ID: 32012R0899

A BIZOTTSÁG 899/2012/EU RENDELETE
(2012. szeptember 21.)
a 396/2005/EK európai parlamenti és tanácsi rendelet II. és III. mellékletének az egyes termékekben, illetve azok felületén található acefát, alaklór, anilazin, azociklotin, benfurakarb, butilát, kaptafol, karbaril, karbofurán, karboszulfán, klórfenapir, klórtal-dimetil, klórtiamid, cihexatin, diazinon, diklobenil, dikofol, dimetipin, dinikonazol, diszulfoton, fenitrotion, flufenzin, furatiokarb, hexakonazol, laktofen, mepronil, metamidofosz, metoprén, monokrotofosz, monuron, oxikarboxin, oxidemeton-metil, paration-metil, forát, foszalon, procimidon, profenofosz, propaklór, kvinklorak, kvintozen, tolilfluanid, triklórfon, tridemorf és trifluralin megengedett szermaradék-határértéke tekintetében történő módosításáról, valamint az említett rendeletnek az alapértékeket felsoroló V. melléklettel való kiegészítéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 17. cikkével, valamint 18. cikke (1) bekezdésének b) pontjával összefüggésben értelmezett 14. cikke (1) bekezdésének a) pontjára,
mivel:
(1)
Az acefát, az azociklotin, a benfurakarb, a kaptafol, a karbaril, a karbofurán, a karboszulfán, a klórfenapir, a cihexatin, a diazinon, a dikofol, a diszulfoton, a fenitrotion, a furatiokarb, a hexakonazol, a metamidofosz, a monokrotofosz, az oxidemeton-metil, a paration-metil, a forát, a procimidon, a profenofosz, a kvintozen, a tolilfluanid és a tridemorf megengedett maradékanyag-határértékét (a továbbiakban: MRL) a 396/2005/EK rendelet II. melléklete, valamint III. mellékletének B. része határozza meg. Az alaklór, az anilazin, a butilát, a klórtal-dimetil, a klórtiamid, a diklobenil, a dimetipin, a dinikonazol, a flufenzin, a laktofen, a mepronil, a metoprén, a monuron, az oxikarboxin, a foszalon, a propaklór, a kvinklorak, a triklórfon és a trifluralin MRL-jét a 396/2005/EK rendelet III. mellékletének A. része határozza meg.
(2)
Az Európai Élelmiszerbiztonsági Hatóság (a továbbiakban: Hatóság) a 396/2005/EK rendelet 12. cikkének (1) bekezdésének megfelelően indokolással ellátott véleményeket adott ki a dikofol és a propaklór tekintetében érvényben lévő MRL-ekről, és megvizsgálta különösen a fogyasztókat és adott esetben az állatokat érintő kockázatokat. E véleményeket továbbította a Bizottságnak és a tagállamoknak, valamint hozzáférhetővé tette a nyilvánosság számára.
(3)
A dikofenolra vonatkozó, 2011. augusztus 22-i véleményében (2) a Hatóság nem ajánlja az említett hatóanyag felvételét a 396/2005/EK rendelet IV. mellékletébe, sem a Codex Alimentarius Bizottság által meghatározott MRL-ek (a továbbiakban: CXL-ek) felvételét az említett rendelet II. mellékletébe. A dinnye, a gyapotmag, a tea, a komló és a baromfi esetében a CXL-ek azonban elfogadhatónak bizonyultak a fogyasztók biztonsága szempontjából, ezért nem kell őket elhagyni a 396/2005/EK rendeletből. Az összes többi MRL-t a kimutatási határérték megfelelő szintjére kell csökkenteni.
(4)
A propaklór tekintetében a 2011. július 28-i véleményében (3) a Hatóság nem ajánlja a hatóanyag felvételét a 396/2005/EK rendelet IV. mellékletébe. Az összes MRL-t ezért a megfelelő kimutatási határértékszintre kell csökkenteni.
(5)
Valamennyi, az (1) preambulumbekezdésben említett hatóanyagokat tartalmazó növényvédő szerekre vonatkozó érvényes engedély visszavonásra került. A 396/2005/EK rendelet 14. cikke (1) bekezdésének a) pontjával összefüggésben értelmezett 17. cikkének megfelelően az ezekre a hatóanyagokra vonatkozó, a II. és a III. mellékletben található MRL-eket el kell hagyni. A fentiek nem alkalmazandók olyan CXL-eknek megfelelő MRL-ekre, amelyeket harmadik országbeli alkalmazások alapján állapítottak meg, feltéve, hogy azok a fogyasztók biztonságának szempontjából elfogadhatók. Nem alkalmazandók továbbá olyan esetekben, amikor az MRL-eket konkrétan behozatal tekintetében engedélyezett MRL-ekként határozták meg.
(6)
A karbaril, a karboszulfán és a profenofosz tekintetében a Codex Alimentarius Bizottság 2011. július 9-én CXL-eket fogadott el a fűszereken (gyümölcsökön és bogyósgyümölcsűeken) történő alkalmazásra vonatkozóan (4). E CXL-ek az uniós fogyasztók számára biztonságosak, ezért fel kell őket venni a 396/2005/EK rendeletbe (5).
(7)
A Bizottság konzultált az Európai Unióban növényvédő szerek maradékanyagaival foglalkozó referencialaboratóriumokkal arról, hogy szükséges-e az egyes kimutatási határértékek kiigazítása. Az említett laboratóriumok több anyag tekintetében is arra a következtetésre jutottak, hogy bizonyos áruk vonatkozásában a technikai fejlődésnek köszönhetően alacsonyabb kimutatási határértékek állapíthatók meg. Azon hatóanyagok tekintetében, melyek MRL-jeit a kimutatási határérték megfelelő szintjére kell csökkenteni, a 396/2005/EK rendelet 18. cikke (1) bekezdésének b) pontja alapján alapértékeket kell meghatározni, és azokat az V. mellékletben fel kell tüntetni.
(8)
A 396/2005/EK rendeletet ezért ennek megfelelően módosítani kell.
(9)
A termékek zavartalan forgalomba hozatala, feldolgozása és fogyasztása érdekében a rendeletnek átmeneti intézkedéseket kell előírnia azon termékek esetében, amelyeket az MRL-ek módosítását megelőzően a jogszabályi előírások betartása mellett állítottak elő, valamint azokra, amelyekkel kapcsolatban a Hatóság akut és krónikus kockázatok értékelésére szolgáló modellje (6) a fogyasztók magas szintű védelmének biztosítását mutatja.
(10)
A módosított MRL-ek érvénybe lépése előtt elegendő időt kell biztosítani arra, hogy a tagállamok, a harmadik országok és az élelmiszer-ipari vállalkozások felkészülhessenek az MRL-ek módosításából fakadó új követelmények teljesítésére.
(11)
Az új MRL-ek kapcsán - a Kereskedelmi Világszervezeten keresztül - kikérték az Unió kereskedelmi partnereinek véleményét, és megállapításaikat figyelembe vették.
(12)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
ELFOGADTA EZT A RENDELETET:
1. cikk
A 396/2005/EK rendelet II. és III. melléklete e rendelet mellékletének megfelelően módosul és az V. melléklettel egészül ki.
2. cikk
Azon termékekre, amelyeket 2013. április 26. előtt a jogszabályi előírások betartása mellett állítottak elő, az alábbi hatóanyagok és termékek tekintetében a 396/2005/EK rendelet továbbra is az e rendeletben szereplő módosítások nélkül alkalmazandó:
1.
acefát: az összes termék tekintetében;
2.
azociklotin és cihexatin: az összes termék tekintetében;
3.
benfurakarb: az összes termék tekintetében;
4.
karbaril: a (friss vagy fagyasztott) paradicsom, a kövér porcsin, a rizs és az étkezési olajbogyó kivételével az összes termék tekintetében;
5.
karboszulfán: a (friss vagy fagyasztott) sárgarépa, a burgonya, a dinnye és a tej kivételével az összes termék tekintetében;
6.
klórfenapir: az összes termék tekintetében;
7.
klórtal-dimetil: az összes termék tekintetében;
8.
diazinon: a (friss vagy fagyasztott) ananász, a fejes káposzta és a cukorrépa (gyökér) kivételével az összes termék tekintetében;
9.
diklobenil: az összes termék tekintetében;
10.
dikofol: a citrusfélék, a paradicsom, a csemege- és borszőlő kivételével az összes termék tekintetében;
11.
dimetipin: az összes termék tekintetében;
12.
dinikonazol: az összes termék tekintetében;
13.
diszulfoton: a búza kivételével az összes termék tekintetében;
14.
fenitrotion: az összes termék tekintetében;
15.
furatiokarb: a burgonya és a dinnye kivételével az összes termék tekintetében;
16.
metamidofosz: az összes termék tekintetében;
17.
metoprén: az összes termék tekintetében;
18.
monokrotofosz: az összes termék tekintetében;
19.
oxidemeton-metil: az összes termék tekintetében;
20.
paration-metil: az összes termék tekintetében;
21.
forát: a földimogyoró tekintetében;
22.
foszalon: az összes termék tekintetében;
23.
procimidon: az összes termék tekintetében;
24.
profenofosz: az összes termék tekintetében;
25.
kvintozen: az összes termék tekintetében;
26.
tolilfluanid: a saláta és egyéb salátaféle - a Brassicacea családot beleértve - kivételével az összes termék tekintetében;
27.
triklórfon: az összes termék tekintetében;
28.
trifluralin: az összes termék tekintetében.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
A fűszerekhez tartozó, 0820000 kódszámú bogyósgyümölcsűekben található karbaril kivételével azonban a rendelet 2013. április 26-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. szeptember 21-én.

Labels: 17
20
0
3
6